

**ЈУ „НАРОДНA БИБЛИОТЕКА" ГРАДИШКА**

**ИЗВЈЕШТАЈ**

**О ПОСЛОВАЊУ И ГОДИШЊИ ОБРАЧУН**

**ЈУ „НАРОДНА БИБЛИОТЕКА“**

**за 2021. годину**

**Градишка, март 2022. године**

**САДРЖАЈ**

1. **ДЈЕЛАТНОСТ...........................................................................................3**
2. **ПРАВНИ СТАТУС И ВЛАСНИЧКА СТРУКТУРА....................................3**
3. **ОРГАНИЗАЦИОНА СТРУКТУРА И МЕНАЏМЕНТ.................................3**
4. **БРОЈ И СТРУКТУРА ЗАПОСЛЕНИХ......................................................4**
5. **ОБИМ УСЛУГА.........................................................................................4**
6. **ИЗВРШЕНА УЛАГАЊА И ИЗВЕДЕНИ РАДОВИ..................................8**
7. **ПРОБЛЕМИ У ПОСЛОВАЊУ..................................................................9**
8. **ГОДИШЊИ ОБРАЧУН...........................................................................10**
9. **ЗАКЉУЧАК.............................................................................................11**

# ДЈЕЛАТНОСТ

Основна дјелатност ЈУ „Народна библиотека“ Градишка је библиотечко-информациона дјелатност.

Библиотечком дjелатношћу сматра се систематско прикупљање, стручно обрађивање, чување и давање на коришћење библиотечке грађе, као и прикупљање информација о тој грађи.

Библиотека је неопходна за развој образовања, науке и културе и покретач је свеукупног развоја слободног, демократског грађанског друштва.

Примарна улога библиотеке је да прикупља, истражује,чува и даје на коришћење библиотечку грађу и да пружа приступ информацијама.

Библиотечка грађа обухвата:књиге, брошуре, часописе, новине, магистарске радове, докторске дисертације, рукописе, каталоге, проспекте, плакате, штампане летке, картографске публикације, као и репродукције ликовних дјела, разгледнице, календаре, фотографије, видео-касете, електронске публикације и другу грађу намијењену библиотечкој делатности.

# ПРАВНИ СТАТУС И ВЛАСНИЧКА СТРУКТУРА

Јавна установа „Народна библиотека“ Градишка.

Власничка структура установе је приказана у сљедећој табели.

Табела 1. Власничка структура

|  |  |  |  |
| --- | --- | --- | --- |
| **Опис** | **% учешће у укупном капиталу** | **Вриједност капитала** | **Број акција** |
| Град Градишка | 96,50% | 515.761,00 КМ |  |
| Министарство просвјете и културе РС | 3,50% | 18.903,00 КМ |  |
| УКУПНО: | 100,00 % | 534.664,00КМ |  |

# ОРГАНИЗАЦИОНА СТРУКТУРА И МЕНАЏМЕНТ

ЈУ „Народна библиотека“ Градишка ради пo принципу одјељења:

1. Позајмно одјељење за одрасле
2. Дјечије одјељење
3. Читаоничко (стручно) одјељење
4. Завичајно одјељење
5. Mатично одјељење
6. Одјељење за дигитализацију и депозит
7. Одјељење за опште и рачуноводствене послове

Током године, по Уговору о дјелу ангажују се радници према потребама установе.

Према Правилнику о унутрашњој организацији и систематизацији радних мјеста у ЈУ „Народна библиотека“ Градишка осим 7 стручних библиотечких радника, запослени су директор, шеф рачуноводства и хигијеничар. Укупно 10 запослених.

1. **БРОЈ И СТРУКТУРА ЗАПОСЛЕНИХ**

Укупно је запослено 10 (десет) радника и све су жене.

Табела 2. Квалификациона структура запослених

|  |  |  |  |
| --- | --- | --- | --- |
| **Р.бр.** | **Квалификациона структура** | **Структура запослених према полу** | |
| **Мушких** | **Женских** |
|  | ВСС |  | 7 |
|  | ВШС |  | 2 |
|  | ССС |  | 1 |
|  | НК |  | 0 |
| УКУПНО: | |  | 10 |

# ОБИМ УСЛУГА

Јавна установа „Народна библиотека“ Градишка је у извјештајном периоду од наплате чланарине остварила приход од 2.615,00 КМ. У поменутом периоду у библиотеку су учлањена 1072 читаоца. На коришћење је издато 21.558 књига, а библиотеку је посјетило 15.973 посјетилаца. Књижни фонд у 2021. години повећан је за 1986 библиотечких инвентарних јединица (књига) и он укупно износи 72.512.

Књижну грађу из Cobiss система преузимају лиценцирани библиотекари и у 2021 .години обрађено је 5000 књига.

Сва грађа библиотеке доступна је читаоцима путем Web сајта.

Захваљујући донацији појединаца и установа, књижни фонд библиотеке стално расте. Због недостатка простора рађен је отпис књижне грађе, а наслови којима библиотека располаже у већем броју примјерака, поклањани су.

Манифестације и активности у ЈУ „Народна библиотека“ реализоване у 2021. години су:

* 1. **Јануар:**
* Пригодан програм у библиотеци поводом Светосавља и традиционална додјела награда најбољим читаоцима за претходну годину.
* Приређена изложба нових наслова.
* Потписан Уговор о коришћењу додијељених средстава из гранта „Суфинансирање пројеката институција културе у БиХ“. Средства додјељује Министарство цивилних послова БиХ.
* У дворишту библиотеке изложене су књиге које грађани могу узети на поклон или извршити замјену.
* Активности чланова радионице „Шареница“.

**5.2. Фебруар:**

* Присуство састанку Подружнице Народних библиотека матичне регије Бањалука у ЈУ Народној и универзитетској библиотеци РС у Бањалуци.
* Обиљежавање Међународног дана матерњег језика (21.02.) – Актив младих СНСД-а прикупио је већи број књига које је поклонио библиотеци.
* Присуство курсу за употребу Cobiss програма. Курс је одржан у ЈУ Народној и универзитетској библиотеци РС у Бањалуци.
* Одржано предавање „Равноправно различити смо ми“. Сарадња са удружењем УДАС из Градишке.
* Активности чланова радионице „Шареница“.

**5.3. Март:**

* Поводом Међународног Дана жена омогућено је бесплатно чланство у библиотеци за све суграђанке.
* Библиотека је добила званично одобрење за улазак у Cobiss систем за обраду библиотечке грађе.
* Поводом обиљежавања Међународног дана поезије (21.03.) приређена је изложба књига поезије и слушање поезије за посјетиоце и чланове библиотеке.
* Расписан Међународни књижевни конкурс „Сузе Козаре и корјени Козаре“ у сарадњи са библиотеком „Вук Караџић“ из Љубљане.
* Библиотеци је поклоњено 426 књига од стране Одјељења за привреду и друштвене дјелатности Града Градишка.
* Дигитализација библиотечке грађе.
* Активности чланова радионице „Шареница“.

**5.4. Април:**

* Поводом Међународног дана дјечије књижевности (02.04.) расписан је литерарни конкурс за дјецу под називом „Пишем писмо“.
* Обиљежен Међународни дан књиге (24.04.) посјетом Дому за стара лица Бардача. Поводом тога дана уприличена је и посјета манастиру Осовица и том приликом поклоњене су књиге манастирској библиотеци.
* Дигитализација библиотечке грађе.
* Ативности чланова радионице „Шареница“.
* Обрада библиотечке грађе у Cobiss систему.

**5.5. Мај:**

* Приређен литерарни сусрет за ученике основних школа по завршетку литерарног конкурса „Пишем писмо“.
* Одржан хуманитарни базар књига на платоу испред Културног центра у сарадњи са Хуманитарном организацијом „Срби за Србе“.
* Настављена је сарадња са свештенством манастира Осовица у виду поклоњених уџбеника за ученике основних школа са подручја манастирске епархије.
* У сарадња са ЈПУ „Лепа Радић“ и полазницима Glossa центра за њемачки језик Градишка, одржана је радионица са дјецом.
* У дворишту библиотеке приређена је промоција књижевног стваралаштва завичајног писца Бошка Гргића.
* Дигитализација библиотечке грађе.
* Активности чланова радионице „Шареница“.
* Обрада библиотечке грађе у Cobiss систему.

**5.6. Јуни:**

* Посјета министарке просвјете и културе у Влади РС, др Наталије Тривић. Радна посјета у оквиру које се разговарало о раду библиотеке и културним дјелатностима на подручју града и регије.
* Одржане радионице са полазницима ЈПУ „Лепа Радић“ на теме: “Заштита човјекове околине“ и „Путовање у прошлост“.
* Дана 15. јуна 2021. године започета је реализација размјене уџбеника за ученике основних школа. Размјена уџбеника је активност која се годинама спроводи током љетног распуста и која се показала као веома корисна за ученике и родитеље.
* Учешће у приређивању вечери са Даницом Црногорчевић, умјетницом из Црне Горе која изводи етно и вјерске пјесме.
* У дворишту библиотеке приређено је књижевно вече са Тањом СтупарТрифуновић, књижевницом из Бањалуке.
* Обрада библиотечке грађе у Cobiss систему.

**5.7. Јули:**

* Настављена размјена уџбеника за ученике основних школа.
* Књижевно вече у дворишту библиотеке са Владом Арсићем, књижевником и новинарем из Београда.
* У дворишту библиотеке представљена је збирке поезије „Између неба и (ј)ада“ младог пјесника Дражена Паспаља из Бањалуке.
* Обнова књижног фонда куповином нових наслова.
* Обрада библиотечке грађе у Cobiss систему.

**5.8. Август:**

* Објављени резултати Литерарног конкурса „Сузе Козаре“.
* Завршена размјена уџбеника за ученике основних школа, приликом које је размијењено око 130 комплета уџбеника, чиме је повећан и број чланова у Дјечијем одјељењу наше библиотеке.
* У дворишту библиотеке приређена је промоција књиге „Писмо мајци“ Вање Бурсаћ Поповић из Градишке.
* Приређена радионица на тему: „Полазак у школу“ са дјецом која су чланови библиотечке радионице „Шареница“ и КК „Лидер“.
* Представници библиотеке у сарадњи са представницима Удружења Срба из Словеније, библиотеке „Вук Караџић“ из Љубљане и Културним центром из Дервенте, присуствовали су завршној манифестацији додјеле награда награђенима на књижевном конкурсу „Сузе Козаре“.
* Обрада библиотечке грађе у Cobiss систему.

**5.9. Септембар:**

* Посјета Народној и универзитетској библиотеци у Бањалуци поводом научног скупа и промоције зборника радова „Лична библиотека као портрет човјека и времена“. У зборнику је објављен рад о легату Чубриловић који је дио завичајне збирке „Народне библиотеке“ Градишка.
* Обиљежен Међународни дан писмености (08.09.) посјетом дјечијег писца Тоде Николетића из Црвенке. У дворишту библиотеке приређен је веома садржајан програм за дјецу. Пјесник Тоде Николетић представио је своје збирке поезије и приредио дивну интеракцију са дјецом. Посјећеност је била изузетно велика.
* Поводом Међународног дана писмености реализована је посјета ЈУ ОШ „Козарска дјеца“. Удворишту школе дјеци је представљен рад библиотеке осврћући се на Међународни дан писмености и значај читања.
* У дворишту библиотеке приређена је промоција романа „Четврта љубав“ завичајног писца Симе Пургића.
* Учешће у манифестацији „Градишка јесен“ изложбом библиотечких легата и посебних књижних фондова на љетној позорници Завичајног музеја.
* Активности чланова радионице „Шареница“ у оквиру којих је обиљежен Дан европских језика (26.09.), у сарадњи са школама страних језика из Градишке.
* Сарадња са Удружењем „Врбашка кроз вријеме“ приликом које су поклоњене књиге новоформираној библиотеци у Културном центру у Врбашкој.
* У читаоници библиотеке приређена је промоција књиге „Саздан у пламену“ Бојана Кукавице из Градишке.
* У читаоници библиотеке приређена је промоција романа „Све моје сестре“ књижевнице Лауре Барна из Београда.
* Дигитализација библиотечке грађе.
* Обрада библиотечке грађе у Cobiss систему.

**5.10. Октобар:**

* Обиљежена Недјеља дјетета у сарадњи са предшколским и школским установама и организацијом „Млади извиђачи“. Организоване су посјете библиотеци и приређене едукативне и забавне радионице.
* Обиљежен Дан библиотекара Републике Српске. Приређен је пријем за школске библиотекаре.
* Чланови библиотечке радионице приредили су радионицу на тему „Лик и дјело Вука Стефановића Караџића“.
* У сарадњи са Културним центром Градишка приређена је промоција збирке поезије „Осјенчена тишина“ завичајне пјесникиње Бранке Благојевић. Промоција је одржана у Културном центру.
* У сарадњи са средњим школама из Градишке обиљежена је годишњица рођења Вука Стефановића Караџића. Ученици су присуствовали пригодном програму приређеном у част Вука Стефановића Караџића. Овим догађајем је отворена манифестација „Јесен у библиотеци“ у оквиру које је реализовано много занимљивих садржаја све до половине децембра мјесеца.
* Дигитализација библиотечке грађе.
* Обрада библиотечке грађе у Cobiss систему.

**5.11. Новембар:**

* Настављена реализација активности предвиђених манифестацијом „Јесен у библиотеци“:

1. Приређена је изложба поводом 200 година од рођења Фјодора Михајловича Достојевског.
2. Обиљежена годишњица рођења Петра II Петровића Његоша.
3. Посјета вртићу „Звјездице“ поводом Међународног дана дјетета (20.11.).
4. У сарадњи са ученицима средње школе подржана је кампања „Читајмо заједно" у организацији Министарства просвјете и културе РС.
5. Посјета ученика Гимназије којима је представљен филм о Мирослављевом јеванђељу.

* Дигитализација библиотечке грађе.
* Обрада библиотечке грађе у Cobiss систему.

**5.12. Децембар:**

* Ресторан „Ђердан“ из Градишке традиционално је спровео акцију „Једна књига - један гост - један десерт“. Све прикупљене књиге поклоњене су библиотеци.
* Библиотеку је посјетио Миле Баврлић из Смедерева (поријеклом из Грбаваца), представник Издавачке куће „Гутенбергова галаксија“. Том приликом библиотеци је поклонио 50 нових наслова и тиме је допуњен „Фонд Миле Баврлић“ у нашој библиотеци.
* Библиотеку је посјетио владика пакрачко–славонски господин Јован. Приликом посјете поклонио је библиотеци већи број књига.
* Обрада библиотечке грађе у Cobiss систему.

1. **ИЗВРШЕНА УЛАГАЊА И ИЗВЕДЕНИ РАДОВИ**

У 2021. години извршена је укупна набавка опреме у износу од 22.548,00 КМ.

Из гранта Министарства цивилних послова БиХ извршена је набавка рачунарске опреме и канцеларијских машина у износу од 10.000,00 КМ.

Из гранта Министарства просвјете и културе РС извршена је набавка књига у износу од 1.020,00 КМ и набавка специјалне опреме (рампа за инвалиде) у износу од 650,00 КМ.

Из буџета града Градишка извршена је набавка опреме у износу од 10.878,00 КМ и то:

- канцеларијска опрема: 1.617,00 КМ.

- рачунарска опрема: 647,00 КМ.

- набавка библиотечких књига: 4.244,00 КМ.

- набавка опрме за гријање и вентилацију: 2.476,00 КМ.

- набавка опреме за намјештај: 605,00 КМ.

# ПРОБЛЕМИ У ПОСЛОВАЊУ

Јавна установа „Народна библиотека“ Градишка је једна од најстаријих установа у области културе на подручју града Градишка. Основана је Одлуком Скупштине општине Градишка дана, 28.7.1994. године. Послије катастрофалног пожара који се десио у Дому културе Градишка, 16.11.2005. године, у коме је било сједиште библиотеке, пресељена је у просторије Црвеног крста Градишка и СПиК друштва „Просвјета“ у Улици Митрополита Георгија Николајевича бр. 22.

Услови који се користе за рад библиотеке су сваким даном све лошији.

# ГОДИШЊИ ОБРАЧУН

**Финансијски извјештај од 01.01.-31.12.2021. године**

|  |  |  |  |  |  |
| --- | --- | --- | --- | --- | --- |
| **Ред.бр.** | **Koнто** | **О П И С** | **БУЏЕТ 2021.** | **Финансијски извјештај**  **01.01.-31.12.2021.** | **Индекс 5/4\*100** |
| 1 | 2 | 3 | 4 | 5 | 6 |
| **I** |  | **УКУПНИ ТРОШКОВИ** | **54.000,00** | **53.852,00** | **99,72** |
| **1.** | **410000** | **ТЕКУЋИ РАСХОДИ** | **43.100,00** | **42.974,00** | **99,70** |
| **1.1.** | **411000** | ***Расходи за лична примања*** | **2.650,00** | **2.644,00** | **99,77** |
|  | **411200** | Расходи за бруто накнаде трошкова и остала лична примања запослених | 2.650,00 | 2.644,00 | 99,77 |
|  | **411400** | Расходи за отпремнине и једнократне помоћи | 0,00 | 0,00 | 0,00 |
| **1.2.** | ***412000*** | ***Расходи по основу коришћења роба и услуга*** | **40.120,00** | **39.957,00** | **99,59** |
|  | 412200 | Расходи по онову утрошка енергије, комуналних, комуникационих и транспортних услуга | 9.620,00 | 9.545,00 | 99,22 |
|  | 412300 | Расходи за режијски материјал (канцеларијскиматријал, одржавање чистоће) | 6.180,00 | 6.177,00 | 99,95 |
|  | 412400 | Расходи за материјал за посебне намјене | 370,00 | 355,00 | 96,07 |
|  | 412500 | Расходи за текуће одржавање | 400,00 | 397,00 | 99,20 |
|  | 412600 | Расходи по основу путовања и смјештаја – гориво | 2.100,00 | 2.098,00 | 99,93 |
|  | 412700 | Расходи за стручне услуге (Услуге финансијског посредовања, услуге осигурања, информисање, компјутерске услуге и др.) | 3.100,00 | 3.085,00 | 99,50 |
|  | 412900 | Остали непоменути расходи (стручно усавршавање запослених, бруто накнаде ван радног односа, репрезентација) | 18.350,00 | 18.300 | 99,70 |
|  | 418400 | Расходи из исте јединице власти | 330,00 | 373,00 | 113,00 |
| **2.** | ***510000*** | **ИЗДАЦИ ЗА НЕФИНАНСИЈСКУ ИМОВИНУ** | **10.900,00** | **10.878,00** | **99.79** |
|  | 511300 | Издаци за набавку постројења и опреме | 10.900,00 | 10.878,00 | 99.79 |

**Министарство просвјете и културе Републике Српске**

|  |  |  |  |  |  |
| --- | --- | --- | --- | --- | --- |
|  | **410000** | **ТЕКУЋИ РАСХОДИ** |  | **231.824,00** |  |
|  | 411100 | Расходи за бруто плате запослених |  | 218.971,00 |  |
|  | 411200 | Расходи за бруто накнаде трошкова и осталих личних примања |  | 2.670,00 |  |
|  | 411300 | Расходи за накнаде плата запослених за вријеме боловања |  | 6355,00 |  |
|  | 411400 | Расходи за отпрмнине и једнократне помоћи |  | 3828,00 |  |
|  | 412000 | Расходи по основу коришћења роба и услуга |  |  |  |
|  |  | ЗБИРНИ РАСХОДИ ГРАД ГРАДИШКА И МИНИСТАРСТВО ПРОСВЈЕТЕ И КУЛТУРЕ РЕПУБЛИКЕ СРПСКЕ |  | 285.676,00 |  |
|  |  |  |  |  |  |

ЈУ „Народна библиотека“ Градишкаје остварила приходе од чланарине за период

01.01.-31.12.2021. годинеу износу од 2.615,00 КМ.

# ЗАКЉУЧАК

1. Током 2021. године због лоше епидемиолошке ситуације изазване вирусом Корона све активности су реализоване у знатно мањем обиму у односу на планиране.
2. Како би активности ЈУ „Народна библиотека“ Градишка биле што успјешније потребно је пресељење у условније просторије.

Циљ је да се и у будуће развија култура на подручју града, па и шире, да се подстакне на читање, те да се библиотека и писана ријеч приближе суграђанима. И даље ће се активно радити на богаћењу књижног фонда, ширити лепеза равноврсности тематике и грађе, те чувати књига.

Број протокола: 113/22

Датум: 22.03.2022. године

**Директор:**

**Сњежана Миљковић, проф.**